Hiligaynon News: 190 ka polis gindugang sa pwersa sang Capiz\nRoxas City (5 May) -- Kapin sa 190 ka mga dugang nga kapolisan nagikan sa rehiyonal nga talatapan sang Rehiyon 6 ang nag-abot diri sa probinsya sang Capiz.\nSuno sa kay Capiz Police Provincial Director Josephus Angan nga ang nasambit nga 190 ka mga kapolisan nga ginpadala diri sa probinsya ang magadugang sa pwersa sang kpolisan diri sa Capiz ilabi na sa sining tion sang eleksyon.\nSuno pa sa kay Angan nga pagkatapos nga ma orient ang amo nga mga polis, ginhatagan man sila sang ila tagsa ka mga voting centers para sa ila assignment sa pagpatuman sang mga laye lakip na ang paghatag seguridad sa mga kagamitan sa eleksyon kag mga katapo sang board of election inspectors.\nMahibaluan nga si Angan ang una na nga naghingyo sang dugang nga kapolisan sa ila mataas nga pamunuan para sa dugang nga pwersa sang Philippine National Police sa Capiz bangod kulang ang numero sang mga ini sa paghatag siguridad sa mga voting centers sat ion sang piniliay.\nGinpahayag man niya nga sa bahin sang mga lugar nga may nakita nga presensya sang mga New People's Army ukon NPA, magahatag man sang dugang nga pwersa ang mga katapo sang Philippine Army. (PIA) [top]